Решение на Общия съд (шести състав) от 8 септември 2021 г. — SBG/EUIPO — VF International (GEØGRAPHICAL NØRWAY)
(Дело T‑458/20)
„Марка на Европейския съюз — Производство за обявяване на недействителност — Международна регистрация, посочваща Европейския съюз — Словна марка „GEØGRAPHICAL NØRWAY“ — Абсолютно основание за отказ — Абсолютно основание за недействителност — Член 51, параграф 1, буква б) от Регламент (ЕО) № 40/94 (понастоящем член 59, параграф 1, буква б) от Регламент (ЕС) 2017/1001) — Недобросъвестност — Задължение за мотивиране“
1.      Марка на Европейския съюз — Отказ, отмяна и недействителност — Абсолютни основания за недействителност — Недобросъвестност на заявителя към момента на подаване на заявката за марка — Критерии за преценка — Отчитане на всички релевантни фактори, съществуващи към момента на подаване на заявката за регистрация — Знание на заявителя, че трето лице използва идентичен или сходен знак — Намерение на заявителя
(член 8, параграфи 2 и 4 и член 51, параграф 1, буква б) от Регламент № 40/94 на Съвета)
(вж. т. 16, 17 и 77)
2.      Марка на Европейския съюз — Отказ, отмяна и недействителност — Абсолютни основания за недействителност — Недобросъвестност на заявителя към момента на подаване на заявката за марка — Понятие за недобросъвестност — Обхват
(член 51, параграф 1, буква б) от Регламент № 40/94 на Съвета)
(вж. т. 18 и 19)
3.      Марка на Европейския съюз — Отказ, отмяна и недействителност — Абсолютни основания за недействителност — Недобросъвестност на заявителя към момента на подаване на заявката за марка — Критерии за преценка — Необходимост да се докаже наличието на вероятност от объркване на конфликтните марки — Изключване
(член 8, параграф 1, букви а) и б) и параграфи 2 и 5, член 51, параграф 1, буква б) и член 52, параграф 1, буква а) от Регламент № 40/94 на Съвета)
(вж. т. 20—22)
4.      Марка на Европейския съюз — Процедурни разпоредби — Мотивиране на решенията — Член 94, параграф 1, първо изречение от Регламент 2017/1001 — Обхват, идентичен с този на член 296 ДФЕС
(член 296 ДФЕС, член 94, параграф 1, първо изречение от Регламент 2017/1001 на Европейския парламент и на Съвета)
(вж. т. 24, 89 и 90)
5.      Жалби за отмяна — Основания — Съществено процесуално нарушение — Липса или непълнота на мотивите — Служебно разглеждане от съда
(членове 263 ДФЕС и 296 ДФЕС)
(вж. т. 25)
Предмет
Жалба срещу решението на първи апелативен състав на EUIPO от 6 април 2020 г. (преписка R 1178/2019‑1), постановено в производството за обявяване на недействителност със страни VF International и SBG
Диспозитив
1)
Отменя решението на първи апелативен състав на Службата на Европейския съюз за интелектуална собственост (EUIPO) от 6 април 2020 г. (преписка R 1178/2019‑1).
2)
Осъжда EUIPO и VF International Sagl да заплатят съдебните разноски.